Gepubliseer op 22/05/2015 20/03/2020 deur juffrouj
Welkom by JuffrouJ se klaskamer.
Om ‘n klaskamer leersaam en pret te maak is soms ‘n baie moeilike taak. Hier is die geleentheid om ‘n paar vars idees te kry, werkkaarte af te laai of iets te deel wat jy dalk dink weer ander onderwysers sal help.
Ek glo dat ons mekaar se hande is in die taak om ons land se leerders op te voed. Deur al die verskillende aspekte van skool maak ons elke dag ‘n verskil aan die toekoms.
Gaan direk na my Teacha Aanlyn Winkel of loer verder op die blog vir nuus, laai gratis bronne af of stuur ‘n boodskappie om hallo te se!
Gepubliseer op 20/03/2020 20/03/2020 deur juffrouj
Hier is ek nou, ‘n hele paar jaar later, weer terug op my Juffrou J blog. Ek het die afgelope paar jaar bietjie oorgeskuif na ‘n reisiger wees en so bietjie minder aan die juffrou-deel gewerk. Maar vandag sit ek in my woonstel in die vreemde met tyd op my hande en dink aan almal in Suid-Afrika. Ouers met hande in hul hare en onderwysers wat nie weet wat die volgende paar maande vir hul inhou nie.
Toe ek twee jaar terug uit Suid-Afrika is het ek gehoop om vinnig weer voltyds skool te gee. Ongelukkig was dit nie vir my beskore nie en los ek op die oomblik af by ‘n wonderlike internasionale skool hier in Europa. Ek leer ongelooflike dinge en wens ek kan al die idees terug stuur Suid-Afrika toe.
Hopelik kan ek oor die volgende paar weke ‘n bietjie van hierdie idees op die blog neerpen. Of dalk hoor julle eers weer oor drie jaar van my. “Time will tell”
Vir nou wil ek julle stuur na my Teacha aanlyn-winkel. Ek het ‘n hele paar lekker oefen toetse daar opgelaai. Leerders kan dit gebruik vir eksamen voorbereiding of ekstra oefening in hierdie vreemde tye van tuisskool en onderwysers kan met graagte die idees gebruik terwyl hul toetse opstel vir wanneer als weer terug gaan na normaal, want in Suid-Afrika hou ons van toetse (iets wat ek geleer het nie so belangrik is in die res van die wereld nie, maar dis ‘n storie vir ‘n ander dag)
Sterkte met al die aanpassings. Moenie kommer nie, was jou hande en byt vas!
Gepubliseer in Sosiale Wetenskappe
Geskiedenis Graad 5 Kwartaal 3
Gepubliseer op 26/07/2016 20/03/2020 deur juffrouj
Ek kry baie navrae oor ander kwartale se werk. Ongelukkig het ek slegs twee kwartale hierdie vak aangebied en nou het ek nie meer die handboeke wat ek destyds gebruik het nie. Indien iemand enige notas in lyn met hierdie werk het, laat weer my gerus dan verwys ek lesers na u webtuiste!
Kwartaal 3 beplanning met nota’s vir afrol. In lyn met Platinum Sosiale Wetenskappe.
Kwartaal 3 beplanning
2 – Eenheid 1 opskrif
3 – Eenheid 1 Kernvrae
4 – Eenheid 2 opskrif
5 – Bekende Farao bl. 137
6 – Eenheid 2 Kernvrae
7 – hierogliewe
8 – getal simbole
9 – Eenheid 2 Kernvrae 2
10 – Eenheid 3 opskrif
11 – Eenheid 3 Kernvrae
12 – Eenheid 4 opskrif
13 – Eenheid 4 Kernvrae
Gepubliseer op 12/04/2016 20/03/2020 deur juffrouj
Hier is my voorlopige Geskiedenis vir Kwartaal 2 se beplanning. Dit is volgens Platinum se Sosiale Wetenskappe handboek vir graad 5.
Kwartaal 2 beplanning
Kernvrae kwartaal 2
Hier volg ook al my nota’s, opsommings en kernvrae met antwoorde wat in leerders se boeke geplak gaan word.
Voel vry om enige nota’s in jou klas te gebruik.
2 – vC nC Tyd bl112
3 – Tema 1 . 1 bl112
4 – Tema 1 . 2 bl113
5 – Kernvrae 1 bl112-113
6 – Tema 1 . 3 bl114 –
7 – Tema 2 . 1 bl115
8 – Kernvrae 2 bl114-116
9 – Tema 3 . 1 bl117
10 – Kernvrae 3 bl117
11 – Tema 3 . 1 bl118
12 – Kernvrae 4 bl118-119
13 – Tema 5 . 1 bl120
14 – Kernvrae 5 bl120
15 – Tema 6 . 1 bl121
16 – Kernvrae 6 bl121
17 – Tema 7 . 1 bl122
18 – Kernvrae 7 bl122-124
19 – Tema 8 . 1 bl125
20 – Kernvrae 9 bl125
21 – Tema 9 . 1 bl126
22 – Kernvrae 9 bl126
Laat weet gerus as jy enige van die nota’s kon gebruik. Ek sien uit om te hoor hoe jy dit toegepas het en jou eie gevoel daarin gesit het! 🙂
Gepubliseer op 01/12/2015 deur juffrouj
Ek het hierdie oulike website gevind om klasgedrag te bevorder!
Jy kan jou klassie op die website laai deur almal se name in te tik en dan briefies huis toe te stuur. Die briefie het ‘n spesiale kode vir ouers, sodat ouers ook leerders se gedrag tuis kan dophou op hul selfone of rekenaars. Die leerders kry ook ‘n spesiale kode waarmee hulle hul vordering kan sien en ook hul eie mannetjies kan ontwerp.
Die website laat jou ook toe om jou eie bemoedigende boodskappies te laai en werk met ‘n puntestelsel. Elke gedrag het ‘n plus of minus punt en mens kan dit gebruik om belonings uit te deel aan die einde van ‘n tydperk.
Daar is ook ‘n opsie om klasgroepe op te laai. Indien leerders saam aan ‘n taak moet werk, kan die groepe ook met mekaar kompeteer ten opsigte van hulle gedrag.
Die website is ongelooflik maklik om te gebruik. Ek sal dit volgende jaar op die proef stel en dan laat weet hoe dit gegaan het 🙂
As jy dit saam met my wil probeer gaan na http://www.classdojo.com om jou klaskamer te registreer. Stuur asb enige kommentaar oor die website sodat ek dit met ander juffrouens ook kan deel.
Gepubliseer in Afrikaans,Engels FAL
Gepubliseer op 24/11/2015 20/03/2020 deur juffrouj
Ek het ‘n oulike idee raakgeloop so paar dae terug. Leerders is gedurig besig met skryftake en ons moet heeltyd vra wie is nou besig met eerste poging of wie is al klaar. Hierdie plakkate met elke stap van die skryfproses (in Engels en Afrikaans) maak dit bietjie makliker. As u ‘n pennetjie met elke leerder se naam op in die klas het, laat ‘n leerder die pennetjie met sy naam gaan plaas by die stap waarmee hy nou besig is. Jy sal dan maklik kan sien wie erens vashaak of wie dalk so vinnig deur die stappe is dat jy moet gaan loer of hy dit reg gedoen het.
Kry die pakkie op my Teacha Aanlyn Winkel!
Blog at WordPress.com. Ontwerp: Scratchpad.